Tarybos reglamentas (EB) Nr. 1771/2003
2003 m. spalio 7 d.
iš dalies keičiantis Reglamento (EB) Nr. 2803/2000 nuostatas dėl tam tikrų žuvininkystės produktų autonominių Bendrijos tarifinių kvotų atidarymo ir padidinimo
EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1) Tam tikrų žuvininkystės produktų atsargos Bendrijoje šiuo metu priklauso nuo importo iš trečiųjų šalių. Siekiant neužkirsti kelio žuvininkystės produktų gamybos plėtros Bendrijoje perspektyvoms ir užtikrinti pakankamą tiekimą vartotojų pramonės poreikiams patenkinti, Bendrijai naudinga laikinai iš dalies arba visiškai sustabdyti muitų taikymą minėtiems produktams. Dėl to 2000 m. gruodžio 14 d. Tarybos reglamentas (EB) Nr. 2803/2000, atidarantis tam tikrų žuvininkystės produktų autonomines Bendrijos tarifines kvotas ir numatantis tokių kvotų administravimą [1], laikinai tam tikru laikotarpiu sustabdė tarifinės kvotos taikymą tam tikriems žuvininkystės produktams.
(2) Komisija atliko 2003 m. rinkų ir vartotojų pramonės tiekimo poreikių tyrimą. Atsižvelgiant į Bendrijos vidaus ir užsienio politikos reikalavimus, kad būtų užtikrintas Bendrijos gamybos tęstinumas, reikėtų minėtiems produktams atidaryti tam tikras naujas tarifines kvotas, o tam tikras esančias kvotas reikėtų padidinti.
(3) Atitinkamai reikėtų iš dalies pakeisti Reglamentą (EB) Nr. 2803/2000,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2803/2000 priedas iš dalies keičiamas taip:
1) papildomai atidaromos šio reglamento priede išvardytos tarifinės kvotos, kurios taikomos tame priede nurodytiems produktams ir kvotos laikotarpiais;
2) kvotos laikotarpiu nuo 2003 m. sausio 1 d. iki gruodžio 31 d.:
a) tarifinės kvotos 09.2785 dydis - 20000 tonų;
b) tarifinės kvotos 09.2786 dydis - 1500 tonų;
c) tarifinės kvotos 09.2794 dydis - 7000 tonų.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2003 m. spalio 7 d.